**Abony Város Önkormányzat Képviselő-testületének**

**10/2015. (III.30.) önkormányzati rendelete**

a Közbiztonsági Alap létrehozásáról

Abony Város Önkormányzatának Képviselő-testülete a Magyarország Alaptörvénye 32. cikk (2) bekezdésében meghatározott eredeti jogalkotói hatáskörében, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 17. pontjában meghatározott feladatkörében eljárva, a következőket rendeli el:

1. **§**

Abony Város Önkormányzata a közbiztonság javítására szánt önkormányzati és államháztartáson kívüli források egyesítése és azoknak az a település közbiztonságának javítása érdekében történő célzott felhasználása érdekében Közbiztonsági Alapot (továbbiakban Alap) hoz létre.

1. **§**
2. Az Alap forrásai:
3. az Önkormányzat éves költségvetési rendeletében az Alap támogatására biztosított előirányzat,
4. a magánszemélyek és szervezetek Alapba történt befizetései,
5. pályázatokon elnyert összegek.
6. Az Alapba befolyt összeget az Önkormányzat elkülönített számlán kezeli, azt kizárólag a jelen rendeletben rögzítettek szerint lehet felhasználni.
7. **§**
8. Az Alap forrásait az alábbi célokra lehet felhasználni:
9. közbiztonsági cél megvalósítását szolgáló pályázatok önrésze,
10. az Önkormányzat közbiztonságot érintő döntéseinek megalapozását segítő szakértői közreműködés finanszírozása,
11. közbiztonsági célt szolgáló önkormányzati beruházások, felújítások finanszírozása,
12. jogszabályi felhatalmazás alapján közbiztonsági feladatokat ellátó szervezetek és rendészeti szervek működésének támogatása,
13. a d) pont szerinti szervek és szervezetek közbiztonsági, bűnmegelőzési feladatait segítő beruházások, felújítások és eszközbeszerzésének támogatása,
14. közbiztonsági feladatokat ellátó szervezetek, rendészeti szervek, intézmények, civil szervezetek Abonyban megvalósításra kerülő bűnmegelőzési programjainak támogatása.
15. Az Alap felhasználásáról, annak terhére támogatás odaítéléséről, a támogatással történő elszámolás elfogadásáról a Képviselő-testület Szervezeti és Működési Szabályzatban kijelölt bizottsága (továbbiakban: Bizottság) dönt.
16. Az Alap terhére történő (1) d) - f) szerinti támogatások folyósítására csak a Bizottság által jóváhagyott és a polgármester által aláírt támogatási megállapodás alapján kerülhet sor.
17. A támogatási megállapodásban rögzíteni kell a támogatás felhasználásának és az azzal való elszámolásnak szabályait és határidejét, valamint a támogatott kötelezettségvállalását a megállapodástól eltérően felhasznált támogatás visszafizetésére vonatkozóan.
18. **§**
19. Az Alapba befizetést teljesítő magánszemélyek és a nemzeti vagyonról szóló 2011. évi CXCVI. törvény 3.§ (1) bekezdése 1. pontja szerinti átlátható szervezetek a 3. § (1) bekezdés kereti közt megjelölhetik azon célt (célokat), amelyre az általuk befizetett összeget felhasználni szánják.
20. Amennyiben a befizetést teljesítő által (1) bekezdés szerint megjelölt cél belátható időn belüli megvalósulása nem várható, illetve a megvalósításra a befizetés időpontjától számított 24 hónapon belül nem került sor, a Bizottság erről a befizetőt tájékoztatja.
21. A befizető a (2) bekezdés szerinti tájékoztatás kézhezvételétől számított 30 napon belül, a Bizottság elnökéhez címzett írásbeli rendelkezésében új célt jelölhet meg, vagy kérheti a befizetett összeg visszatérítését. A visszatérítésről az erre vonatkozó rendelkezés kézhezvételét követő 15 napon belül kell gondoskodni.
22. **§**
23. Az Alap 3. § (1) a) - c) pontjai szerinti felhasználására javaslatot tehetnek a Képviselő-testület tagja, a Képviselő-testület Bizottsága, a 3. § (2) bekezdés szerinti Bizottság tagja.
24. Az Alapból a 3. § d) - f) pontjai szerinti támogatás odaítélésére vonatkozó kérelmek folyamatosan terjeszthetők elő. A Bizottság a munkaterv szerinti ülését megelőző hónap 20. napjáig beérkezett kérelmekről a soron következő munkaterv szerinti ülésén határoz.

**Záró rendelkezések**

1. **§**

E rendelet a kihirdetése napját követő hónap 15. napján lép hatályba.

**Módosító rendelkezés**

1. **§**

Abony Város Önkormányzatának szervezeti és működési szabályzatáról szóló 41/2014. (XII.16.) önkormányzati rendelet (továbbiakban: SZMSZ) 4. melléklete jelen rendelet melléklete szerint módosul.

**Kelt:** Abony Város Önkormányzat Képviselő-testületének 2015. március 26-i ülésén.

Romhányiné Dr. Balogh Edit Dr. Balogh Pál

polgármester jegyző

távollétében:

Dévainé Kazinczy Sára

alpolgármester

**Kihirdetve: Abony, 2015. március 30.**

Dr. Balogh Pál

jegyző

***a 10/2015. (III.30.) sz. rendelet melléklete***

Abony Város Önkormányzatának szervezeti és működési szabályzatáról szóló 41/2014. (XII.16.) önkormányzati rendelet (továbbiakban: SZMSZ) 4. melléklete az alábbi 2.3.2. ponttal egészül ki:

*(Ügyrendi és Közbiztonsági Bizottság …….A Képviselő-testület által átruházott hatáskörben dönt:)*

„2.3.2. A Közbiztonsági Alap felhasználásáról a Közbiztonsági Alap létrehozásáról szóló 10/2015. (III.30.) önkormányzati rendeletében foglaltak szerint.”